ddrg/super_eurlex huggingface dataset:
SL Uradni list Evropske unije C 51/15

Sklep Sodišča z dne 29. oktobra 2009 – Portela – Comércio de artigos ortopédicos e hospitalares, Lda proti Komisiji Evropskih skupnosti

(Zadeva C-85/09 P) (1)

(Pritožba - Nepogodbena odgovornost - Odškodninski zahtevek na podlagi škode, nastale zaradi različnih opustitev Komisije pri uporabi Direktive 93/42/EGS - Neobstoj vzročne zveze med zatrjevanimi opustitvami in škodo, nastalo pritožnici pri prodaji pokvarjenih digitalnih termometrov - Očitno neutemeljena pritožba)

2010/C 51/24

Jezik postopka: portugalščina

Stranki

Pritožnica: Portela - Comércio de artigos ortopédicos e hospitalares, Lda (zastopnik: C. Mourato, odvetnik)

Druga stranka v postopku: Komisija Evropskih skupnosti (zastopnika: B. Schima in P. Guerra e Andrade, zastopnika)

Predmet

Pritožba zoper sklep Sodišča prve stopnje (osmi senat) z dne 17. decembra 2009 v zadevi Portela proti Komisiji (T-137/07), s katerim je Sodišče prve stopnje zavrglo kot deloma očitno nedopusten in v preostalem kot očitno pravno neutemeljen zahtevek, naj se primarno naloži Komisiji, naj ukrepa v skladu s členom 14b Direktive Sveta 93/42/EGS z dne 14. junija 1993 o medicinskih pripomočkih (UL L 169, str. 1), kakor je bila spremenjena z Direktivo 98/79/ES Evropskega parlamenta in Sveta z dne 27. oktobra 1998 o in vitro diagnostičnih medicinskih pripomočkih (UL L 331, str. 1), in od družbe za izdajo potrdil TÜV Rheinland Product Safety GmbH prek Zvezne republike Nemčije zahteva, naj tožeči stranki odgovarja na podlagi obveznega zavarovanja civilnopravne odgovornosti iz točke 6 priloge XI k Direktivi 93/42, ki ga je navedena družba sklenila, in če zatrjevane škode ni mogoče povrniti s primarnim zahtevkom, podredno, odškodninski zahtevek v zvezi s škodo, ki je zaradi opustitev Komisije nastala pritožnici.

Izrek

1. Pritožba se zavrže.

2. Portela – Comércio de artigos ortopédicos e hospitalares Lda se naloži plačilo stroškov.

(1) UL C 102, 1.5.2009.
2.

Člen 4(1) Direktive 89/105 je treba razlagati tako, da če so zahteve iz te določbe izpolnjene, je sprejetje ukrepov znižanja cen vseh zdravil ali nekaterih vrst zdravil mogoče večkrat letno in to v več letih.
SL Uradni list Evropske unije C 11/10

Sklep Sodišča (osmi senat) z dne 24. septembra 2009 – Alcon Inc. proti Uradu za usklajevanje na notranjem trgu (znamke in modeli), *Acri.Tec AG Gesellschaft für ophthalmologische Produkte

(Zadeva C-481/08 P) (1)

(Pritožba - Znamka Skupnosti - Besedna znamka BioVisc - Ugovor imetnika skupnostnih in mednarodnih besednih znamk PROVISC in DUOVISC - Zavrnitev ugovora s strani odbora za pritožbe UUNT)

2010/C 11/16

Jezik postopka: angleščina

Stranke

Tožeča stranka: Alcon Inc. (zastopnik: M. Graf, odvetnik)

Drugi stranki v postopku: Urad za usklajevanje na notranjem trgu (znamke in modeli) (zastopnik: A. Folliard-Monguiral, zastopnik), *Acri.Tec AG Gesellschaft für ophthalmologische Produkte (zastopnik: H. Förster, odvetnik)

Predmet

Pritožba zoper sodbo Splošnega sodišča (četrti senat) z dne 10. septembra 2008, Alcon proti UUNT in *Acri.Tec (T-106/07), s katero je Splošno zavrnilo razveljavitveno tožbo imetnika skupnostnih in mednarodnih besednih znamk „PROVISC“ in „DUOVISC“ za proizvode iz razreda 5 zoper odločbo R 660/2006-2 drugega odbora za pritožbe Urada za usklajevanje na notranjem trgu (UUNT) z dne 8. februarja 2005, s katero je bila razveljavljena odločba oddelka za ugovore, s katero je bila zavrnjena registracija besedne znamke „BioVisc“ za proizvode iz razreda 5 v okviru ugovora tožeče stranke.

Izrek

1. Pritožba se zavrne.

2. Alcon Inc. Se naloži plačilo stroškov.

(1) UL C 19, 24.1.2009.
SL Uradni list Evropske unije C 167/2

Sklep Sodišča (šesti senat) z dne 26. marca 2009 (predlog za sprejetje predhodne odločbe Tribunale Amministrativo Regionale per la Sicilia — Italija) — Maria Catena Rita Pignataro proti Ufficio Centrale Circoscrizionale c/o Tribunale di Catania, Ufficio Centrale Regionale per l'elezione del Presidente dell'Assemblea Regionale Siciliana c/o Corte d'Appello di Palermo, Assemblea Regionale Siciliana, Presidenza del Consiglio dei Ministri, Ministero dell’Interno, Ministero dell’Economia, Andrea Vitale, Antonino Di Guardo, Fabio M. Mancuso

(Zadeva C-535/08) (1)

(Pogoji za izvoljivost na deželnih volitvah - Zahteva po prebivanju v zadevni deželi - Člena 17 ES in 18 ES - Temeljne pravice - Neobstoj zveze s pravom Skupnosti - Očitna nepristojnost Sodišča)

2009/C 167/03

Jezik postopka: italijanščina

Predložitveno sodišče

Tribunale Amministrativo Regionale per la Sicilia

Stranke

Tožeča stranka: Maria Catena Rita Pignataro

Tožene stranke: Ufficio Centrale Circoscrizionale c/o Tribunale di Catania, Ufficio Centrale Regionale per l'elezione del Presidente dell'Assemblea Regionale Siciliana c/o Corte d'Appello di Palermo, Assemblea Regionale Siciliana, Presidenza del Consiglio dei Ministri, Ministero dell’Interno, Ministero dell’Economia, Andrea Vitale, Antonino Di Guardo, Fabio M. Mancuso

Predmet

Predlog za sprejetje predhodne odločbe — Tribunale Amministrativo Regionale per la Sicilia — Razlaga člena 6 EU, člena 3 Dodatnega protokola št. 1, člena 2 Dodatnega protokola št. 4 k Evropski konvenciji o človekovih pravicah in člena 25 Mednarodnega pakta o državljanskih in političnih pravicah — Razlaga členov 17 ES in 18 ES — Združljivost deželne zakonodaje, ki pasivno volilno pravico italijanskega državljana omejuje z zahtevo po prebivanju v zadevni deželi

Izrek

1) Člena 17 ES in 18 ES ne nasprotujeta nacionalni ureditvi, ki v takem primeru, kakršen se obravnava v postopku v glavni stvari, med pogoji za izvoljivost v deželno skupščino določa obveznost prebivanja v zadevni deželi ob vložitvi kandidature.

2) Sodišče Evropskih skupnosti očitno ni pristojno za odgovor na prvo vprašanje Tribunale amministrativo regionale per la Sicilia.

(1) UL C 32, 7.2.2009.
SL Uradni list Evropske unije C 285/13

Sklep Sodišča z dne 19. junija 2008 – US Steel Košice s.r.o. proti Komisiji Evropskih skupnosti

(Zadeva C-6/08 P) (1)

(Pritožba - Direktiva 2003/87/ES - Sistem za trgovanje s pravicami do emisije toplogrednih plinov - Celovito preprečevanje in nadzorovanje onesnaževanja - Slovaška republika - Akt o pristopu - Dodeljevanje pravic - Obdobje od 2008 do 2012 - Pogoji - Neposredno zadevanje - Nedopustnost)

(2008/C 285/21)

Jezik postopka: angleščina

Stranki

Tožeča stranka: US Steel Košice s.r.o. (zastopnika: C. Thomas, Solicitor, E. Vermulst, odvetnik)

Druga stranka v postopku: Komisija Evropskih skupnosti (zastopnika: U. Wölker in D. Lawunmi, zastopnika)

Predmet

Pritožba zoper sklep Sodišče prva stopnje (tretji senat) z dne 1. oktobra 2007 v zadevi U.S. Steel Košice, s.r.o. proti Komisiji Evropskih skupnosti, T – 27/07, o zavrnitvi tožbe za razglasitev ničnosti odločbe Komisije z dne 29. novembra 2006 o nacionalnem načrtu razdelitve pravic do emisije toplogrednih plinov, ki ga je Slovaška republika za obdobje od 2008 do 2012 sporočila v skladu z Direktivo 2003/87/ES Evropskega parlamenta in Sveta (UL 275, str. 32) – Fizične ali pravne osebe – Akti, ki jih neposredno in posamično zadevajo – Neposredno zadevanje – Merila.

Izrek

1) Pritožbo se zavrže.

2) US Steel Košice s.r.o. se naloži plačilo stroškov.

(1) UL C 64, 8.3.2008.
SL Uradni list Evropske unije C 69/11

Sklep Sodišča z dne 11. septembra 2008 – Coats Holdings Ltd, J&P Coats Ltd proti Komisiji Evropskih skupnosti

(Zadeva C-468/07 P) (1)

(Pritožba - Člen 119 Poslovnika - Konkurenca - Omejevalni sporazumi - Globa - Predloga za znižanje zneska globe, ki ga je določilo Sodišče prve stopnje)

(2009/C 69/17)

Jezik postopka: angleščina

Stranke

Tožeči stranki: Coats Holdings Ltd, J&P Coats Ltd (zastopnika: W. Sibree in C. Jeffs, Solicitors)

Tožena stranka: Komisija Evropskih skupnosti (zastopnika: F. Castillo de la Torre in K. Mojzesowicz, zastopnika)

Predmet

Pritožba zoper sodbo Sodišča prve stopnje (drugi senat) z dne 12. septembra 2007 v zadevi Coats Holdings Ltd in J&P Coats Ltd proti Komisiji, T-36/05, s katero je Sodišče prve stopnje Odločbo Komisije C(2004)4221 konč. z dne 26. oktobra 2004 glede postopka na podlagi člena 81 ES (zadeva COMP/F-1/38.338 – PO/Needles) v zvezi s sporazumi o razdelitvi trgov galanterijskih izdelkov in v zvezi s sporazumi o zemljepisni razdelitvi trgov ter o naložitvi globe tožečima strankama v znesku 20 milijonov eurov delno razglasilo za nično – Predlog za znižanje globe.

Izrek

1) Pritožba se zavrne.

2) Družbama Coats Holdings Ltd in J & P Coats Ltd se naloži stroške postopka.

(1) UL C 297, 8.12.2007.
SL Uradni list Evropske unije C 183/6

Sklep Sodišča (osmi senat) z dne 14. maja 2008 (predloga za sprejetje predhodne odločbe Cour d'appel de Bruxelles – Belgija) – Tiercé Ladbroke SA (C-231/07), Derby SA (C-232/07) proti Belgiji

(Združeni zadevi C-231/07 in C-232/07) (1)

(Poslovnik - Člen 104(3), prvi odstavek - Šesta direktiva o DDV - Člen 13(B)(d), točka 3 - Oprostitve - Pojma „depoziti“ in „plačila“ - Zavrnitev oprostitve)

(2008/C 183/11)

Jezik postopka: francoščina

Predložitveno sodišče

Cour d'appel de Bruxelles

Stranki

Tožeči stranki: Tiercé Ladbroke SA (C-231/07), Derby SA (C-232/07)

Tožena stranka: Belgija

Predmet

Predlog za sprejetje predhodne odločbe – Cour d'appel de Bruxelles – Razlaga člena 13(B)(d), točka 3, Šeste direktive Sveta 77/388/EGS z dne 17. maja 1977 o usklajevanju zakonodaje držav članic o prometnih davkih – Skupni sistem davka na dodano vrednost: enotna osnova za odmero (UL L 145, str. 1) – Oprostitve transakcij, vključno s posredovanjem v zvezi z depoziti in plačili – Stave, loterija in druge igre na srečo ali za denar – Storitve pobiralcev, ki so zadolženi za pobiranje stav za račun mandanta in izplačevanje morebitnih dobitkov osebam, ki stavijo – Možnost oprostitve, ki jo določa člen 13(B)(d), točka 3?

Izrek

Pojem „transakcije, vključno s posredovanjem v zvezi z depoziti in plačili“ iz člena 13(B)(d), točka 3 Šeste direktive Sveta 77/388/EGS z dne 17. maja 1977 o usklajevanju zakonodaje držav članic o prometnih davkih – Skupni sistem davka na dodano vrednost: enotna osnova za odmero je treba razlagati tako, da se ne nanaša na opravljanje storitev mandatarja, ki deluje za račun mandanta in ki opravlja dejavnost sprejemanja stav na konjskih dirkah in drugih športnih dogodkih, ki sestoji iz tega, da tak mandatar sprejema stave v imenu mandanta, vpisuje stave, z izdajo stavnega listka potrjuje stranki, da je stava sklenjena, pobira denar, izplačuje dobitke, sam prevzema odgovornost do mandanta glede upravljanja s pobranim denarjem kot tudi krajami in/ali izgubami denarja in od svojega mandanta prejema provizijo kot plačilo za to dejavnost.

(1) UL C 170, 21.7.2007.
SL Uradni list Evropske unije C 22/19

Sklep Sodišča z dne 8. novembra 2007 – Kraljevina Belgija proti Komisiji Evropskih skupnosti

(Zadeva C-242/07 P) (1)

(Pritožba - Rok za vložitev tožbe - Člen 43(6) Poslovnika Sodišča prve stopnje - Izvirnik tožbe, vložen po izteku roka - Nedopustnost - Pojem „opravičljiva zmota“ - Pojem „naključje“)

(2008/C 22/36)

Jezik postopka: francoščina

Stranki

Tožeča stranka: Kraljevina Belgija (zastopniki: L. Van den Broeck, zastopnik, J.-P. Buyle in C. Steyaert, odvetnika)

Tožena stranka: Komisija Evropskih skupnosti (zastopnika: L. Flynn in A. Steiblytė, zastopnika)

Predmet

Pritožba zoper sklep Sodišča prve stopnje (četrti senat) z dne 15. marca 2007 v zadevi Belgija proti Komisiji (T-5/07), s katerim je Sodišče prve stopnje kot nedopustno zavrglo ničnostno tožbo, ki jo je pritožnica prepozno vložila zoper odločbo Komisije z dne 18. oktobra 2006, s katero ji je bilo zavrnjeno vračilo glavnice, ki jo je nakazala Evropskemu socialnemu skladu, in zamudnih obresti – Rok za vložitev tožbe in rok za vročitev izvirnika, ki je bil prej poslan po telefaksu – Pojma naključje in opravičljiva zmota.

Izrek

1) Pritožba se zavrne.

2) Kraljevini Belgiji se naloži plačilo stroškov.

(1) UL C 170, 21.7.2007.
2)

Pri preučitvi Uredb Komisije (ES) št. 2267/2000 z dne 12. oktobra 2000 o določitvi zneskov proizvodnih dajatev in koeficienta za dodatne dajatve v sektorju sladkorja za tržno leto 1999/2000; (ES) št.o1993/2001 z dne 11. oktobra 2001 o določitvi zneskov za proizvodne dajatve trgov za sladkor za tržno leto 2000/2001, in (ES) št. 1837/2002 z dne 15. oktobra 2002 o določitvi zneskov za proizvodne dajatve in koeficienta za dodatne dajatve v sektorju sladkorja za tržno leto 2001/2002, ni bil ugotovljen noben dejavnik, ki bi lahko vplival na njihovo veljavnost. Uredbi Komisije (ES) št. 1762/2003 z dne 7. oktobra 2003 o določitvi zneskov za proizvodne dajatve trgov za sladkor za tržno leto 2002/2003 in (ES) št. 1775/2004 z dne 14.voktobra 2004 o določitvi zneskov za proizvodne dajatve trgov za sladkor za tržno leto 2003/2004, nista veljavni.
Sodba Sodišča (osmi senat) z dne 24. novembra 2022 (predlog za sprejetje predhodne odločbe Kúria – Madžarska) – CIG Pannónia Életbiztosító Nyrt./Nemzeti Adó- és Vámhivatal Fellebbviteli Igazgatósága

(Zadeva C-458/21) (1)

(Predhodno odločanje - Obdavčenje - Davek na dodano vrednost (DDV) - Direktiva 2006/112/ES - Člen 132(1)(c) - Oprostitve za nekatere dejavnosti, ki so v javnem interesu - Zdravstvena oskrba oseb pri opravljanju medicinske in paramedicinske poklicne dejavnosti - Storitev, ki jo zavarovalnica uporablja za preverjanje pravilnosti diagnoze resne bolezni ter za iskanje in zagotavljanje kar najboljše oskrbe in zdravljenja v tujini)

(2023/C 24/14)

Jezik postopka: madžarščina

Predložitveno sodišče

Kúria

Stranki v postopku v glavni stvari

Tožeča stranka: CIG Pannónia Életbiztosító Nyrt.

Tožena stranka: Nemzeti Adó- és Vámhivatal Fellebbviteli Igazgatósága

Izrek

Člen 132(1)(c) Direktive Sveta 2006/112/ES z dne 28. novembra 2006 o skupnem sistemu davka na dodano vrednost

je treba razlagati tako, da

storitve, s katerimi se preveri pravilnost diagnoze resne bolezni zavarovanca za določitev najboljše razpoložljive zdravstvene oskrbe za njegovo ozdravitev in za zagotovitev – če je to tveganje zajeto z zavarovalno pogodbo in če zavarovanec to zahteva – da je zdravljenje opravljeno v tujini, ne spadajo na področje uporabe oprostitve iz te določbe.

(1) UL C 471, 22.11.2021.
6.

Direktivo 2006/112 in načelo davčne nevtralnosti je treba razlagati tako, da ne nasprotujeta davčni praksi, v skladu s katero se za zavrnitev pravice do odbitka davčnemu zavezancu, ker je ta sodeloval pri goljufiji na področju davka na dodano vrednost, upošteva dejstvo, da je bil zakoniti zastopnik prevzemnika davčnega zavezanca seznanjen z dejanji, ki pomenijo to goljufijo, ne glede na nacionalna pravila, ki se uporabljajo in urejajo naročilo, in določila pogodbe o naročilu, sklenjene v konkretnem primeru.
2.

Člen 6(3), prvi stavek, Direktive 92/43 je treba razlagati tako, da je treba za ugotovitev, ali mora biti nadaljevanje dejavnosti obrata, za katerega je bilo v fazi projekta že pridobljeno dovoljenje, po presoji, ki ni skladna z zahtevami iz te določbe, predmet nove presoje, skladne s temi zahtevami, in – v primeru pritrdilnega odgovora – za izvedbo te nove presoje upoštevati presoje, ki so bile izvedene v vmesnem času, kot so tiste, izvedene pred sprejetjem nacionalnega načrta za upravljanje povodja in načrta Natura 2000, ki se med drugim nanašajo na področje, na katerem je območje, na katero bi ta dejavnost lahko vplivala, če so te prejšnje presoje upoštevne ter če so ugotovitve, presoje in sklepi, ki jih vsebujejo, celoviti, natančni in dokončni.
C 15/16

Sodba Sodišča (sedmi senat) z dne 17. novembra 2022 (predlog za sprejetje predhodne odločbe Consiglio di Stato – Italija) – VT/Ministero dell'Interno, Ministero dell'interno – Dipartimento della Pubblica Sicurezza – Direzione centrale per le risorse umane

(Zadeva C-304/21) (1)

(Predhodno odločanje - Socialna politika - Enako obravnavanje pri zaposlovanju in delu - Člen 21 Listine Evropske unije o temeljnih pravicah - Direktiva 2000/78/ES - Člen 2(2), člen 4(1) in člen 6(1) - Prepoved diskriminacije na podlagi starosti - Nacionalna zakonodaja, ki določa zgornjo starostno mejo 30 let za zaposlitev policijskih komisarjev - Utemeljitev)

(2023/C 15/15)

Jezik postopka: italijanščina

Predložitveno sodišče

Consiglio di Stato

Stranke v postopku v glavni stvari

Tožeča stranka: VT

Toženi stranki: Ministero dell'Interno, Ministero dell'interno – Dipartimento della Pubblica Sicurezza – Direzione centrale per le risorse umane

Izrek

Člen 2(2), člen 4(1) in člen 6(1) Direktive Sveta 2000/78/ES z dne 27. novembra 2000 o splošnih okvirih enakega obravnavanja pri zaposlovanju in delu v povezavi s členom 21 Listine Evropske unije o temeljnih pravicah je treba razlagati tako, da nasprotujejo nacionalni ureditvi, ki določa določitev zgornje starostne meje 30 let za sodelovanje na natečaju za zaposlitev policijskih komisarjev, če naloge, ki jih dejansko opravljajo ti policijski komisarji, ne zahtevajo posebnih fizičnih sposobnosti oziroma se, če se takšne fizične sposobnosti zahtevajo, izkaže, da takšna ureditev, medtem ko se z njo uresničuje legitimni cilj, nalaga nesorazmerno zahtevo, kar mora preveriti predložitveno sodišče.

(1) UL C 297, 26.7.2021.
C 451/2

Sodba Sodišča (drugi senat) z dne 6. oktobra 2022 (predlog za sprejetje predhodne odločbe Riigikohus – Estonija) – I. L./Politsei- ja Piirivalveamet

(Zadeva C-241/21) (1)

(Predhodno odločanje - Direktiva 2008/115/ES - Vračanje nezakonito prebivajočih državljanov tretjih držav - Člen 15(1) - Pridržanje - Razlogi za pridržanje - Splošno merilo v zvezi s tveganjem, da bi bila ogrožena učinkovita izvršitev odstranitve - Nevarnost storitve kaznivega dejanja - Posledice ugotovitve kršitve in izreka sankcije - Zapletanje postopka odstranitve - Člen 6 Listine Evropske unije o temeljnih pravicah - Omejitev temeljne pravice do svobode - Zahteva po pravni podlagi - Zahteve po jasnosti, predvidljivosti in dostopnosti - Zaščita pred samovoljnim ravnanjem)

(2022/C 451/02)

Jezik postopka: estonščina

Predložitveno sodišče

Riigikohus

Stranki v postopku v glavni stvari

Tožeča stranka: I. L.

Tožena stranka: Politsei- ja Piirivalveamet

Izrek

Člen 15(1) Direktive 2008/115/ES Evropskega parlamenta in Sveta z dne 16. decembra 2008 o skupnih standardih in postopkih v državah članicah za vračanje nezakonito prebivajočih državljanov tretjih držav

je treba razlagati tako, da

državi članici ne dovoljuje, da pridržanje nezakonito prebivajočega državljana tretje države odredi zgolj na podlagi splošnega merila, ki se nanaša na tveganje, da bi bila ogrožena učinkovita izvršitev odstranitve, ne da bi bil podan eden od posebnih razlogov za pridržanje, ki so določeni in jasno opredeljeni z zakonodajo za prenos te določbe v nacionalno pravo.

(1) UL C 242, 21.6.2021.
Sodba Sodišča (tretji senat) z dne 13. oktobra 2022 (predlog za sprejetje predhodne odločbe Cour de cassation – Belgija) – NY / Herios SARL

(Zadeva C-593/21) (1)

(Predhodno odločanje - Direktiva 86/653/EGS - Člen 17(2)(a) - Samozaposleni trgovski zastopniki - Naročiteljeva odpoved pogodbe o trgovskem zastopanju - Nadomestilo zastopniku - Odpravnina - Podzastopanje - Pravica podzastopnika do sorazmernega deleža odpravnine, dolgovane glavnemu zastopniku, glede na stranke, ki jih je priskrbel podzastopnik)

(2022/C 463/16)

Jezik postopka: francoščina

Predložitveno sodišče

Cour de cassation

Stranki v postopku v glavni stvari

Tožeča stranka: NY

Tožena stranka: Herios SARL

Izrek

Člen 17(2)(a) Direktive Sveta z dne 18. decembra 1986 o usklajevanju zakonodaje držav članic o samozaposlenih trgovskih zastopnikih (86/653/EGS)

je treba razlagati tako, da

odpravnina, ki jo je naročitelj plačal glavnemu zastopniku zaradi strank, ki jih je priskrbel podzastopnik, lahko pomeni veliko prednost glavnega zastopnika. Vendar se lahko plačilo odpravnine podzastopniku šteje za neustrezno v smislu te določbe, če ta podzastopnik nadaljuje svoje dejavnosti trgovskega zastopnika v razmerju do istih strank in za iste proizvode, vendar v okviru neposrednega razmerja z glavnim naročiteljem, in to tako, da nadomesti glavnega zastopnika, ki ga je pred tem najel.

(1) UL C 502, 13.12.2021.
Člen 33 Direktive 2001/24, člene od 44 do 52 Direktive 2006/48/ES Evropskega parlamenta in Sveta z dne 14. junija 2006 o začetku opravljanja in opravljanju dejavnosti kreditnih institucij in člene od 53 do 62 Direktive 2013/36/EU Evropskega parlamenta in Sveta z dne 26. junija 2013 o dostopu do dejavnosti kreditnih institucij in bonitetnem nadzoru kreditnih institucij in investicijskih podjetij, spremembi Direktive 2002/87/ES in razveljavitvi direktiv 2006/48/ES in 2006/49/ES

je treba razlagati tako:

pravila, ki jih določajo ti členi, se ne uporabljajo za informacije, ki so bile pridobljene ali so nastale pri izvedbi reorganizacijskih ukrepov v smislu Direktive 2001/24 in ki niso bile predmet postopkov obveščanja ali posvetovanja iz členov 4, 5, 8, 9, 11 in 19 zadnjenavedene direktive.
Sodba Sodišča (osmi senat) z dne 22. septembra 2022 (predlog za sprejetje predhodne odločbe Rechtbank van eerste aanleg Oost-Vlaanderen Afdeling Gent – Belgija) – The Escape Center BVBA / Belgische Staat

(Zadeva C-330/21) (1)

(Predhodno odločanje - Obdavčenje - Davek na dodano vrednost (DDV) - Direktiva 2006/112/ES - Člen 98 - Možnost držav članic, da uporabijo nižjo stopnjo DDV za nekatere dobave blaga in opravljanje storitev - Priloga III, točka 14 - Pojem „[pravica do] uporab[e] športnih objektov“ - Telovadnice - Individualno ali skupinsko vodenje)

(2022/C 424/13)

Jezik postopka: nizozemščina

Predložitveno sodišče

Rechtbank van eerste aanleg Oost-Vlaanderen Afdeling Gent

Stranki v postopku v glavni stvari

Tožeča stranka: The Escape Center BVBA

Tožena stranka: Belgische Staat

Izrek

Člen 98(2) Direktive Sveta 2006/112/ES z dne 28. novembra 2006 o skupnem sistemu davka na dodano vrednost v povezavi s točko 14 Priloge III k tej direktivi

je treba razlagati tako:

za opravljanje storitev, ki vključujejo podelitev pravice do uporabe športnih objektov v telovadnici in zagotavljanje individualnega ali skupinskega vodenja, se lahko uporabi nižja stopnja davka na dodano vrednost, če je to vodenje povezano z uporabo teh objektov ter je potrebno za izvajanje športa in telesne vzgoje ali če je to vodenje pomožno glede na pravico do uporabe navedenih objektov oziroma glede na njihovo dejansko uporabo.

(1) UL C 338, 23.8.2021.
Sodba Sodišča (veliki senat) z dne 1. avgusta 2022 (predlog za sprejetje predhodne odločbe Rechtbank Den Haag zittingsplaats Haarlem – Nizozemska) – I, S/Staatssecretaris van Justitie en Veiligheid

(Zadeva C-19/21) (1)

(Predhodno odločanje - Uredba (EU) št. 604/2013 - Merila in mehanizmi za določitev države članice, odgovorne za obravnavanje prošnje za mednarodno zaščito - Člen 8(2) in člen 27(1) - Mladoletnik brez spremstva, čigar sorodnik je zakonito prisoten v drugi državi članici - Zavrnitev zahteve za sprejem tega mladoletnika s strani te države članice - Pravica do učinkovitega pravnega sredstva navedenega mladoletnika ali tega sorodnika zoper zavrnilno odločbo - Členi 7, 24 in 47 Listine Evropske unije o temeljnih pravicah - Največja korist otroka)

(2022/C 408/16)

Jezik postopka: nizozemščina

Predložitveno sodišče

Rechtbank Den Haag zittingsplaats Haarlem

Stranke v postopku v glavni stvari

Tožeči stranki: I, S

Tožena stranka: Staatssecretaris van Justitie en Veiligheid

Izrek

Člen 27(1) Uredbe (EU) št. 604/2013 Evropskega parlamenta in Sveta z dne 26. junija 2013 o vzpostavitvi meril in mehanizmov za določitev države članice, odgovorne za obravnavanje prošnje za mednarodno zaščito, ki jo v eni od držav članic vloži državljan tretje države ali oseba brez državljanstva, v povezavi s členi 7, 24 in 47 Listine Evropske unije o temeljnih pravicah

je treba razlagati tako, da

državi članici, ki ji je bila poslana zahteva za sprejem na podlagi člena 8(2) te uredbe, nalaga, da prizna pravico do pravnega sredstva zoper svojo odločitev o zavrnitvi mladoletniku brez spremstva v smislu člena 2(j) navedene uredbe, ki prosi za mednarodno zaščito, ne pa sorodniku tega mladoletnika v smislu člena 2(h) te uredbe.

(1) UL C 128, 12.4.2021.